CELEX: 62012CN0300
Language: bg
Date: 2012-06-20 00:00:00
Title: Дело C-300/12: Преюдициално запитване, отправено от Bundesfinanzhofs (Германия) на 20 юни 2012 г. — Finanzamt Düsseldorf-Mitte/Ibero Tours GmbH

22.9.2012   
            
            
               BG
            
            
               Официален вестник на Европейския съюз
            
            
               C 287/17
            
         Преюдициално запитване, отправено от Bundesfinanzhofs (Германия) на 20 юни 2012 г. — Finanzamt Düsseldorf-Mitte/Ibero Tours GmbH
   (Дело C-300/12)
   2012/C 287/31
   Език на производството: немски
   
      Запитваща юрисдикция
   
   Bundesfinanzhof
   
      Страни в главното производство
   
   
      Въззивник: Finanzamt Düsseldorf-Mitte
   
      Въззиваем: Ibero Tours GmbH
   
      Преюдициални въпроси
   
   
               1.
            
            
               Има ли прилагането на принципите, определени в Решение на Съда на Европейския съюз от 24 октомври 1996 г. по дело Elida Gibbs (C-317/94 Recueil, стр. I-5339), за резултат намаляване на данъчната основа в рамките на дистрибуторска верига, когато посредникът (в случая туристическият агент) възстановява на получателя (в случая пътникът) на туристическа услуга част от цената на операция, извършена от него (в случая услуги на туроператор, предоставени на пътника)?
            
         
               2.
            
            
               При утвърдителен отговор на първия въпрос, трябва ли принципите, определени в Решение на Съда по дело Elida Gibbs (C-317/94, Recueil, стр. I-5339), да се прилагат също, когато само туроператорската операция, извършена от посредника, попада в приложното поле на Шеста директива 77/388/ЕИО (1) на Съвета от 17 май 1977 година относно хармонизиране на законодателствата на държавите членки относно данъците върху оборота, но не и посредническите услуги на туристическия агент?
            
         
               3.
            
            
               При утвърдителен отговор на втория въпрос, има ли право държава членка при освобождаване на услугите, извършени от посредника, която държава членка надлежно е транспонирала член 11, част В, параграф 1 от Шеста директива 77/388/ЕИО на Съвета от 17 май 1977 година относно хармонизиране на законодателствата на държавите членки относно данъците върху оборота, да откаже намаляване на данъчната основа единствено когато е създала допълнителни условия за отказ от намаляване, упражнявайки правомощието си по силата на тази разпоредба?
            
         
      (1)  Шеста директива 77/388/ЕИО на Съвета от 17 май 1977 година относно хармонизиране на законодателствата на държавите членки относно данъците върху оборота (ОВ L 145, стр. 1).